OzLabs/hebrew-wiki-articles huggingface dataset:
כריסטופר הסטאד

כריסטופר "דופן" קרוגר הסטאד (בנורווגית: Kristofer "Doffen" Krüger Hæstad; נולד ב-9 בדצמבר 1983) הוא כדורגלן עבר נורווגי ששיחק בעמדת הקשר.

== קריירת מועדונים ==
הסטאד שיחק במחלקות הנוער של רנדסונד ושל ויגור. בשנת 2001 חתם הסטאד בסטארט הנורווגית, ובשנת 2002 הוא ערך את הופעת הבכורה שלו בליגת העל הנורווגית, בעונה בה הסגל הצעיר של סטארט צבר 11 נקודות בלבד וירד לליגת המשנה. לאחר שתי עונות בליגת המשנה, סטארט העפילה בחזרה לליגת העל בשנת 2004, בה היה הסטאד אחד משחקני המפתח של הקבוצה. גם לאחר ההעפלה המשיך הסטאד בכושר המעולה שלו, ובחודש אפריל 2004 הוא נבחר לשחקן החודש של רשות השידור הנורווגית. ב-25 באוגוסט 2006 נחשף כי מנצ'סטר יונייטד צפתה בכישרון הנורווגי במהלך משחק נגד דרוהדה יונייטד במסגרת מוקדמות גביע אופ"א. היו שמועות נוספות שהסטאד מבוקש בבלקברן רוברס, בבולטון וונדררס, בווסטהאם יונייטד ובלידס יונייטד.

ב-29 בדצמבר 2006 הושאל הסטאד לוויגאן את'לטיק מהפרמייר ליג עד לתום עונת . העיתון הנורווגי VG חשף מאוחר יותר כי בעסקת ההשאלה נכלל גם סעיף רכישה. ב-13 בינואר 2007 ערך הסטאד את הופעת הבכורה שלו במועדון, במשחק ליגה נגד צ'לסי, אך השאלתו הסתיימה בהסכמה הדדית בין הקבוצות בחודש אפריל, לאחר שערך שתי הופעות ליגה בלבד במדי ויגאן את'לטיק.

ב-2 בינואר 2008 חתם הסטאד על חוזה לארבע עונות בוולרנגה מליגת העל הנורווגית. ב-29 במרץ הוא ערך את הופעת הבכורה שלו במועדון, במשחק הפתיחה של הליגה נגד אלסונד. ב-1 ביולי 2014, לאחר שבע עונות במועדון, בהן ערך הסטאד 147 הופעות ליגה והבקיע תשעה שערים, הוא הודיע על פרישה מכדורגל.

== קריירה בינלאומית ==
ב-24 במאי 2005 ערך הסטאד את הופעת הבכורה שלו בנבחרת נורווגיה, במשחק ידידות נגד נבחרת קוסטה ריקה. ב-2 ביוני 2007 הוא הבקיע את שערו היחיד בנבחרת, בניצחון 4-0 על נבחרת מלטה במסגרת מוקדמות יורו 2008. בסך הכל ערך הסטאד 27 הופעות בנבחרת נורווגיה.

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:קריסטיאנסנד: כדורגלנים
קטגוריה:כדורגלני סטארט
קטגוריה:כדורגלני ויגאן את'לטיק
קטגוריה:כדורגלני וולרנגה
קטגוריה:כדורגלני נבחרת נורווגיה
קטגוריה:ילידי 1983
במלכודת העולמות: ארצו של לורד הדרקון

במלכודת העולמות: ארצו של אדון הדרקון (באנגלית: Spellbinder: Land of the Dragon Lord) היא סדרת נעורים טלוויזיונית, מסוג פנטזיה/מדע בדיוני, שהופקה על ידי Film Australia ו-Telewizja Polska בשיתוף עם קרן הטלוויזיה לילדים האוסטרלית. זוהי סדרת המשך לסדרה במלכודת העולמות.

הסדרה שודרה במקור באוסטרליה ב-1997, ובישראל בסוף שנות ה-90, וכללה 26 פרקים, ומהווה הפקה משותפת של אוסטרליה, סין ופולין. הצילומים התקיימו במקביל באוסטרליה ("עולמה של קת'י"), בסין ("עולמו של סאן"), ובפולין ("עולמה של אשקה").

==עלילה==
במהלך חופשה משפחתית של משפחתה, נתקלת קת'י מורגן בספינה יוצאת דופן שעוגנת ליד האגם. אותה ספינה נוצרה על ידי מדען סיני בשם מאק והיא מאפשרת לנסוע בין יקומים מקבילים. קת'י מפעילה את הספינה בטעות ומגיעה לסין - ארצו של הדרקון, המנוהלת בטכנולוגיה מתקדמת על ידי מחשב מדבר המכונה "אורקל" (Oracle). משפחתה של קת'י: הוריה (קארל וויקי) ואחיה הגדול (ג'וש), מנסים לאתר את קת'י ומוצאים את עצמם נכנסים גם הם לתוך המסע בין היקומים המקבילים.

קת'י מבלה את רוב זמנה בניסיון להתחמק מאנשים מסוכנים, לחזור לעולם שלה, ולהתאחד עם משפחתה. היא מתעמתת עם אשקה, אישה ערמומית ומניפולטיבית, בעלת חליפת קסם, שהייתה בעברה קוסמת (Spellbinder), שברחה מהכלא בעולמה שלה ומנסה להרוויח דברים רק בשביל עצמה. שאראק, מנהיג הברברים, חובר אל אשקה ומנסה לכבוש בעצמו את האימפריה הסינית.

הסדרה מתארת גם את מסעו של סאן ("אדון הדרקון") אל עולמה של קת'י, שבו הוא כבר לא מוגן על ידי האימפריה שלו, ואנשים לא מכבדים את סמכותו. במשך הסדרה הוא לומד להעריך את אחותו הגדולה, הנסיכה אייה, ולהיות יותר אדיב ונעים כלפי הסובבים אותו.

==קישורים חיצוניים==

קטגוריה:סדרות טלוויזיה: מדע בדיוני
קטגוריה:עולמות מקבילים בטלוויזיה
קטגוריה:סדרות נעורים אוסטרליות
קטגוריה:הערוץ הראשון - תוכניות רכש
קטגוריה:תוכניות טלוויזיה שעלו לשידור בשנות ה-1990
מנהלת תוכנית החלל

מנהלת תכנית החלל (לשעבר מנהלת החלל - אתגר ובראשי תיבות: 'מת"א') היא יחידה ב (מפא"ת) האחראית לפיתוח וייצור לוויינים, משגרי לוויינים ותחנות קרקע עבור משרד הביטחון. בנוסף, אחראית המנהלת לשמירה ולפיתוח תשתית תעשייתית בתחום החלל בישראל.

==מטרות==
*התווית אסטרטגיה בתחום החלל - לווייני תצפית ושיגור
*הגדרת תוכניות בתחום החלל והלווינות
*אפיון לוויינים, משגרי לוויינים ותחנות קרקע
*התקשרות עם תעשיות המיצרות לוויינים על פי אפיון
*ליווי פרויקטי לווין - בשלב הפיתוח, הייצור ועד מסירתו ללקוח - אגף המודיעין.
*תיקון תקלות בלוויינים
*זיהוי מוקדי ידע ומחקר בתחום החלל

==היסטוריה==
מיד לאחר הסכם השלום בין ישראל למצרים בשנות ה-70, ישראל נסוגה מסיני ונדרשה שלא לחוג מעל סיני. בהיעדר היכולת לבצע גיחות צילום, נוצר צורך בהקמת תעשיית חלל ושימוש בלוויניים לצורך תצפית.

ב-1981 אישר מנחם בגין, ראש ממשלת ישראל דאז, להתחיל לעסוק בתחום החלל ובהתאם הוקמה מנהלה במפא"ת כדי לתת מענה לצורך צבאי-מבצעי בלווייני איסוף מודיעין בראשות ד"ר חיים אשד בהמשך ביוזמת שר המדע פרופ' יובל נאמן, בשנת 1983, הוקמה הסוכנות הישראלית לניצול החלל (סל"ה) כגוף ממלכתי הרשמי הפועל לקידום תעשיית חלל האזרחית.

ב-1984 הוחלט על הקמת מוקד הידע הלאומי בנושא חלל בתע"א, ונחתם חוזה בין התעשייה האווירית ומשרד הביטחון לפיתוח תשתיות ופרויקט לוויין תצפית ראשון עבור צה"ל - אופק בהובלת ד"ר משה בר-לב.

במהלך השנים קידמה מנהלת תוכנית החלל פיתוח תשתיות לאומיות, יכולות מחקר מובילות ואת הידע והיכולות בתעשיות הישראליות תוך קשר עם סל"ה.

משרד הביטחון מכיר בלוויינים כנכס אסטרטגי לאומי המספק עוצמה מודיעינית בתא שטח רחב, גם בזמן שגרה ומול מדינות שלום, ללא הפרת ריבונות או סיכון חיי אדם.

משרד הביטחון מנהל תוכנית רב שנתית לפיתוח ויצור לוויינים, ומוערך שמשקיע כ-80 מיליון דולר בשנה על פרויקטי חלל, אלו מנוהלים ומפוקחים על ידי המנהלה.

למנהלת החלל שיתוף פעולה עם מוסדות אקדמאיים. בין היתר מכון אשר לחקר החלל (פרויקט סמסון), אונ' בן-גוריון (ננו-לוויינים, רכיבים אופטים ופילטרים), ובפרויקטים בין לאומיים כמו ULTRASAT .

==ראשי מנהלת החלל==
{| class="wikitable"
! שם !! שנות כהונה
|-
| חיים אשד || 1981 - 2011
|-
| אמנון הררי || 2011 - 2022
|-
| אבי ברגר || 2022 - היום
|}

==ראו גם==
*מנהלת חומה

==קישורים חיצוניים==
* [http://www.hayadan.org.il/keret-on-israel-in-space-050206 ישראל בחלל – עבר הווה עתיד – הרצאתו של משה קרת במועדון התעשייתי-מסחרי], הידען

==הערות שוליים==

קטגוריה:משרד הביטחון
קטגוריה:תוכנית החלל הישראלית
קטגוריה:תעשיית החלל
מיכאל חסין

הרב מיכאל חסין (נולד בט' בכסלו ה'תשט"ז, 24 בנובמבר 1955) הוא רב ספרדי-ספרדי, ראש מוסדות "שער התורה" ברחובות, רב קהילת "חניכי הישיבות" הספרדים ודיין בבית הדין "בד"ץ מהדרין" שבראשות הרב אברהם רובין.

== ביוגרפיה ==
נולד בטבריה ליצחק יעקב ושושנה. אביו היה יליד צרפת ממשפחה שמוצאה במקנס ומיוחסת למשורר רבי דוד חסין. למד בתלמוד תורה בטבריה ובגיל 13 החל ללמוד בישיבה קטנה בבאר יעקב.

ב-1969 החל ללמוד בישיבת גרודנא, שם הכיר את רבו הרב שמואל רוזובסקי. ב-1979 נישא למרים מרציאנו והזוג התגורר במקום מגורי הוריה, באר יעקב. הוא התמנה להעביר שיעורים בישיבת "שארית-יוסף" של הרב נסים טולדנו. בתקופה זו שימש גם ר"מ בישיבת "באר-יעקב" לצעירים, שנסגרה כעבור זמן. במקביל עמד במשך שנים בראשות כולל אברכים "שער התורה" בבני-ברק.

בשנת תשנ"ד עבר להתגורר ברחובות, שם התמנה כרב קהילת חניכי-הישיבות הספרדים "בית שמואל", המונה כ-200 משפחות (2017). הוא נסמך לרבנות בידי הרב משה שמואל שפירא, הרב ניסים קרליץ, הרב יצחק זילברשטיין ועוד.

בשנת ה'תש"ס הקים ברחובות ישיבה קטנה ספרדית בשם "ישיבה קטנה למצוינים", שבה לומדים נכון ל-2018 כמאה תלמידים. תחת מוסדות עמותת "שער התורה" שבראשותו, מתקיימות גם פעילויות צדקה וחסד.

בשנת ה'תשס"ה מונה לדיין ב"בד"ץ מהדרין".

== חיבוריו ==
שני ספריו נקראים "שמור וזכור" וכתובים בסגנון המשלב למדנות ישיבתית עם פסיקת הלכה. הראשון עוסק במצות תוספת שבת, והשני בענייני מלאכת בורר.

בשנת תשע"ו הוקם מכון להוצאת שאר כתביו. בשנת תשע"ז, החל המכון לפרסם מדי שבוע עלון שבת בשם "קוראי עונג" ובו מכתביו ודרשותיו על פרשת השבוע. העלון ומחולק בעיר רחובות ומופץ גם בדואר אלקטרוני.

==קישורים חיצוניים==
* ראיונות של הרב מיכאל חסין לאתר "אחינו":
**[http://acheinu.co.il/?CategoryID=356&ArticleID=1735&SearchParam=חסין "הרגע הזה שמישהו הוריד את השאלטר של המדינה"] - עם שלום יצחקי.
**[http://acheinu.co.il/?CategoryID=361&ArticleID=3256&SearchParam=חסין "הימים הראשונים בישיבה"]
**[http://acheinu.co.il/?CategoryID=298&ArticleID=3514&SearchParam=חסין "איך חוזרים בתשובה"] - עם יוסי איזק.
* ריאיון לאתר "רחובות BE106"
**[http://www.be106.net/news_inner.php?city=233&id=5403 "אמרו לי לך לצבא ואחר כך נדבר איתך"] - עם מנדי ריזל.

==הערות שוליים==

קטגוריה:רבנים חרדים ישראלים
קטגוריה:רבנים ספרדיים ישראלים
קטגוריה:רחובות: רבנים
קטגוריה:ישראלים שנולדו ב-1955
עונת 1929/1930 בפוטבול ליג

עונת 1929/1930 הייתה העונה ה-38 של הפוטבול ליג שהיא הייתה הליגה האנגלית הבכירה בכדורגל. העונה החלה ב-31 באוגוסט 1929 והסתיימה ב-3 במאי 1930. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.

הליגה הבכירה כללה 22 קבוצות. מידלסבורו וגרימסבי טאון היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ונסדיי זכתה באליפות בפעם הרביעית בתולדות המועדון ובפעם השנייה ברציפות. 

בסוף העונה לליגת משנה ירדו ברנלי ואברטון. במקומן לליגה הבכירה עלו בלקפול (בפעם הראשונה בתולדות המועדון) וצ'לסי.

==כדורגלנים מצטיינים==
ויק ווטסון מוסטהאם יונייטד כבש 41 שערים וזכה בתואר מלך השערים. 
==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1||ונסדיי ||42||26||8||8||105||57||1.842||48||60||זכייה בליגה
|-
|2||דרבי קאונטי||42||21||8||13||90||82||1.098||8||50
|-
|3||מנצ'סטר סיטי||42||19||9||14||91||81||1.123||10||47
|-
|4||אסטון וילה||42||21||5||16||92||83||1.108||9||47
|-
|5||לידס יונייטד||42||20||6||16||79||63||1.254||16||46
|-
|6||בלקברן רוברס||42||19||7||16||99||93||1.065||6||45
|-
|7||וסטהאם יונייטד||42||19||5||18||86||79||1.089||7||43
|-
|8||לסטר סיטי||42||17||9||16||86||90||0.956||4-||43
|-
|9||סנדרלנד||42||18||7||17||76||80||0.950||4- ||43
|-
|10||האדרספילד טאון||42||17||9||16||63||69||0.913||6-||43
|-
|11||ברמינגהאם סיטי ||42||16||9||17||67||62||1.081||5||41
|-
|12||ליברפול||42||16||9||17||63||79||0.797||16-||41
|-
|13||פורטסמות'||42||15||10||17||66||62||1.065||4||40
|- bgcolor=#99BADD 
|14||ארסנל ||42||14||11||17||78||66||1.182||12||39||זכייה בגביע האנגלי
|-
|15||בולטון וונדררס||42||15||9||18||74||74||1.000||0||39
|-
|16||מידלסבורו||42||16||6||20||82||84||0.976||2-||38
|-
|17||מנצ'סטר יונייטד||42||15||8||19||67||88||0.761||21-||38
|-
|18||גרימסבי טאון||42||15||7||20||73||89||0.820||16-||37
|-
|19||ניוקאסל יונייטד||42||15||7||20||71||92||0.772||21-||37
|-
|20||שפילד יונייטד||42||15||6||21||91||96||0.948||5-||36
|- bgcolor=#F08080 
|21||ברנלי||42||14||8||20||79||97||0.814||18-||36||ירדה ליגה
|- bgcolor=#F08080 
|22||אברטון||42||12||11||19||80||92||0.870||12-||35||ירדה ליגה
|}

==קישורים חיצוניים==
* [http://www.rsssf.com/engpaul/FLA/1929-30.html נתונים מפורטים מאתר rsssf]

קטגוריה:תחרויות כדורגל ב-1929
קטגוריה:תחרויות כדורגל ב-1930
קטגוריה:עונות בפוטבול ליג
קטגוריה:1929 בממלכה המאוחדת
תנועת סוואדשי

"להתרכז בצ'אקרה וסוואדשי", פוסטר בזאר פופולרי, 1930
תנועת סוואדשי הייתה חלק מתנועת העצמאות ההודית והלאומיות ההודית המתפתחת, היא כללה אסטרטגיה כלכלית שמטרתה להסיר את שלטון האימפריה הבריטית ושיפור התנאים הכלכליים בתוך הודו על ידי ביצוע העקרונות של סוואדשי, אשר זכתה להצלחה מסוימת. אסטרטגיות של תנועת סוואדשי כללה החרמת מוצרים בריטים ועידוד השווקים והתעשייה המקומיים. עם הפעילים הראשיים בתנועה נמנו באל גנגדהאר טילאק וגנדי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תנועת העצמאות ההודית
קטגוריה:הינדוטבה
עונת 1930/1931 בפוטבול ליג

עונת 1930/1931 הייתה העונה ה-39 של הפוטבול ליג שהיא הייתה הליגה האנגלית הבכירה בכדורגל. העונה החלה ב-30 באוגוסט 1930 והסתיימה ב-2 במאי 1931. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.

הליגה הבכירה כללה 22 קבוצות. בלקפול (בפעם הראשונה בתולדות המועדון) וצ'לסי היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ארסנל זכתה באליפות בפעם הראשונה בתולדות המועדון.

בסוף העונה לליגת משנה ירדו לידס יונייטד ומנצ'סטר יונייטד. במקומן לליגה הבכירה עלו אברטון ווסט ברומיץ' אלביון.

==כדורגלנים מצטיינים==
טום וורינג מאסטון וילה כבש 49 שערים וזכה בתואר מלך השערים. 

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1||ארסנל||42||28||10||4||127||59||2.153||68||66||זכייה בליגה
|-
|2||אסטון וילה||42||25||9||8||128||78||1.641||50||59
|-
|3||ונסדיי||42||22||8||12||102||75||1.360||27||52
|-
|4||פורטסמות'||42||18||13||11||84||67||1.254||17||49
|-
|5||האדרספילד טאון||42||18||12||12||81||65||1.246||16||48
|-
|6||דרבי קאונטי||42||18||10||14||94||79||1.190||15||46
|-
|7||מידלסבורו||42||19||8||15||98||90||1.089||8||46
|-
|8||מנצ'סטר סיטי||42||18||10||14||75||70||1.071||5||46
|-
|9||ליברפול||42||15||12||15||86||85||1.012||1||42
|-
|10||בלקברן רוברס||42||17||8||17||83||84||0.988||1-||42
|-
|11||סנדרלנד]||42||16||9||17||89||85||1.047||4||41
|-
|12||צ'לסי||42||15||10||17||64||67||0.955||3-||40
|-
|13||גרימסבי טאון||42||17||5||20||82||87||0.943||5-||39
|-
|14||בולטון וונדררס||42||15||9||18||68||81||0.840||13-||39
|-
|15||שפילד יונייטד||42||14||10||18||78||84||0.929||6-||38
|-
|16||לסטר סיטי||42||16||6||20||80||95||0.842||15-||38
|-
|17||ניוקאסל יונייטד||42||15||6||21||78||87||0.897||9-||36
|-
|18||וסטהאם יונייטד||42||14||8||20||79||94||0.840||15-||36
|-
|19||ברמינגהאם סיטי||42||13||10||19||55||70||0.786||15-||36
|-
|20||בלקפול||42||11||10||21||71||125||0.568||54-||32
|- bgcolor=#F08080 
|21||לידס יונייטד||42||12||7||23||68||81||0.840||13-||31||ירדה ליגה
|- bgcolor=#F08080 
|22||מנצ'סטר יונייטד||42||7||8||27||53||115||0.461||62-||22||ירדה ליגה
|}

==קישורים חיצוניים==
* [http://www.rsssf.com/engpaul/FLA/1930-31.html נתונים מפורטים מאתר rsssf]

קטגוריה:תחרויות כדורגל ב-1930
קטגוריה:תחרויות כדורגל ב-1931
קטגוריה:עונות בפוטבול ליג
האופוזיציה הסורית

[[סמל האופוזיציה הסורית]]
האופוזיציה הסורית או בשמה הרשמי הרפובליקה הערבית הסורית (בערבית: الجمهوريّة العربيّة السّوريّة, תעתיק מדויק: אלג'מהוריה אלערביה אלסוריה) היא קונגלמרט של תנועות פוליטיות וחמושות, שהוקם במהלך מלחמת האזרחים בסוריה. מאז שנת 2013 האופוזיציה החלה לתפקד כפסאודו-מדינה עם זרוע מחוקקת בדמות הקואליציה הלאומית הסורית של האופוזיציה והכוחות המהפכניים, זרוע מבצעת בדמות הממשלה הזמנית הסורית וזרוע צבאית בדמות צבא סוריה החופשי. ישנן גם מספר תנועות וארגונים חמושים בעלי קשרים עם מרכזי השלטון של האופוזיציה, אם כי לא מהווים חלק אינטגרלי ממנה - לרבות המועצה הלאומית של סוריה (מזוהה עם האחים המוסלמים), מיליציית צבא האסלאם ובמידה מסוימת אחראר אל-שאם. כוחות אחרים במלחמת האזרחים הסורית - לרבות המדינה האסלאמית, תחריר אל-שאם וכורדיסטן הסורית מזוהים כאויביה של האופוזיציה הסורית.

==קישורים חיצוניים==

*
רנו 40CV

רנו 40CV (בצרפתית: Renault 40CV) היא מכונית סלון מתוצרת יצרנית כלי הרכב הצרפתית רנו אשר יוצרה בין השנים 1911–1928.

דגמי ה"רנו 40CV" נבנו בתצורות: סלון, לימוזינה, קופה, לנדולט, קבריולה, וכמכונית מרוץ (2 מושבים).

דגם "רנו 40CV" הוחלף בשנת 1928 על ידי רנו ריינאסטלה.

==ראלי מונטה קרלו==
דגם של "רנו 40CV" זכה בתחרות ראלי מונטה קרלו בשנת 1925, ודגם NM משולב חד מושבי התפרסם בשנת 1926 על יכולתו לחלוף 80.5 ק"מ במהירות של 190 קמ"ש. 

נשבר שיא 24 שעות על ידי כיסוי של 4,167.57 ק"מ במהירות ממוצעת של 173.6 קמ"ש.

==מכונית שרד==
דגם הסלון-קבריולה של הרנו 40CV שימש את נשיאי צרפת, בין השנים 1920–1928, בעיקר את גסטון דומרג ואלכסנדר מילרן.

== גלריה ==
<gallery mode="packed" heights="100">
קובץ:1922 Renault Model 40 Kellner Town Car.JPG | רנו 40CV דגם "Kellner Town Car" - לנדולט
קובץ:Renault Type NM Torpedo 1925 schräg 3.JPG| רנו 40CV, דגם NM טורפדו, שנת 1925
קובץ:Renault NM 40 CV (1924), Paris Motor Show 2018, IMG 0334.jpg|רנו 40CV דגם NM Landaulet
קובץ:Renault Type JP Torpedo 4 von Widerkehr 1922 seitlich.JPG|רנו 40CV דגם JP, שנת 1922
קובץ:Gaston Doumergue (juni 1924) in een Renault 40 CV.jpg|נשיא צרפת גסטון דומרג בדגם 40CV (יוני 1924)
קובץ:Renault Type NM Coupe-Chauffeur 1925.JPG| רנו 40CV קופה, שנת 1925
</gallery>

==לקריאה נוספת==
* [https://translate.google.co.il/translate?hl=iw&sl=en&u=https://www.supercars.net/blog/1926-renault-type-nm-40cv/&prev=search רנו 40CV]
* [https://petrolicious.com/articles/the-1926-renault-40cv-broke-speed-records-with-brute-force רנו 40CV שברה שיא מהירות]

==קישורים חיצוניים==

* [https://www.youtube.com/watch?v=0rSdwG6c1dg רנו 40CV] (1:11 דקות) (יו-טיוב)
* [https://translate.google.co.il/translate?hl=iw&sl=en&u=https://www.supercars.net/blog/1926-renault-type-nm-40cv/&prev=search רנו 40CV]
* [https://petrolicious.com/articles/the-1926-renault-40cv-broke-speed-records-with-brute-force רנו 40CV שברה שיא מהירות]
==הערות שוליים==

קטגוריה:מכוניות סלון
קטגוריה:מכוניות שרד
קטגוריה:מכוניות קבריולה
קטגוריה:מכוניות ספורט
קטגוריה:מכוניות קופה
קטגוריה:מכוניות לנדולט
קטגוריה:לימוזינה
40CV
קטגוריה:דגמי מכוניות שהושקו ב-1911
קטגוריה:מכוניות צרפתיות
המלביש (סרט, 1983)

המלביש (באנגלית: The Dresser) הוא סרט קולנוע בריטי משנת 1983, בבימויו של פיטר ייטס, ובהשתתפותם של טום קורטני ואלברט פיני בתפקידים הראשיים.

התסריט נכתב על ידי המחזאי רונלד הארווד והוא מבוסס על מחזה שלו בשם זה משנת 1980 שהועלה בהצלחה בתיאטראות וסט אנד ובברודוויי.

המחזה מתאר יחסים מורכבים וסימביוטים בין שחקן מזדקן והמלביש שלו שכל אחד תלוי בשני ולא מסוגל לתפקד לבדו.

המחזה הועלה בישראל ב-1988 בהבימה עם שמעון פינקל (השחקן) ושלמה בר-שביט (המלביש) וב-2003 בתיאטרון הקאמרי עם עודד תאומי (השחקן) ויצחק חזקיה (המלביש).

ה-BBC הפיק ב-2015 סרט טלוויזיה "המלביש" עם אנתוני הופקינס בתור השחקן ואיאן מקלן בתור המלביש.

אלברט פיני וטום קורטני היו מועמדים לפרס אוסקר לשחקן הטוב ביותר כן היה הסרט מועמד לפרס אוסקר לסרט הטוב ביותר, פרס אוסקר לבמאי הטוב ביותר פרס אוסקר לתסריט המעובד הטוב ביותר.

טום קורטני זכה בפרס גלובוס הזהב לשחקן הטוב ביותר. קורטני ופיני זכו בפרס באפט"א לשחקן הטוב ביותר. פיני זכה בפרס דוב הכסף לשחקן הטוב ביותר בפסטיבל הקולנוע בברלין.

שירה של הזמרת הישראלית שרון ליפשיץ משנת 1985, "טוט" (מאלבומה "קולנוע"), מבוסס על הסרט.

==תקציר העלילה==
תיאטרון שקספירי מציג את אותלו בלונדון. בתפקיד אותלו, שחקן מזדקן המשמש גם כמנהל הלהקה ונקרא רק בכינויו "סר" (אלברט פיני). הוא היה פעם שחקן נודע ונהג לשחק בפאתוס אולם כעת מצבו הנפשי וזכרונו מידרדר והוא מחזיק מעמד בזכות נורמן (טום קורטני) שהוא באופן רשמי המלביש שלו אבל למעשה הוא המשרת שלו הדואג לכל מחסורו ורק הוא יודע איך לטפל בו.

הלהקה נוסעת לעיר השדה ברדפורד המופצצת על ידי הגרמנים. "סר" מסתובב ומתבונן בכבאים המטפלים בשריפות, נתקף בשיגעון ומתחיל להתפרע. הוא מאושפז בעל כורחו בבית חולים אבל בורח משם ומגיע לתיאטרון בו צריכה להעלות הצגת המלך ליר בכיכובו.

כל השחקנים ועובדי התיאטרון ובראשם מנהלת הבמה מאדג' (איילין אטקינס) שבצעירותה היו לה תקוות ש"סר" יתאהב בה, חרדים מהעובדה שכל הכרטיסים נמכרו ואינם יודעים אם "סר" מוכן בכלל להופיע. רק נורמן מודיע להם שלא יבטלו את ההצגה והוא לוקח על עצמו להכין את "סר" להופעה. השחקנים ובראשם אוקסנבי (אדוארד פוקס) מותחים ביקורת על התנהגותו של "סר".

זמן ממושך מטפל נורמן ב"סר" ומקבל ממנו רק עלבונות. נורמן "מתדלק" את עצמו מדי פעם בלגימות קטנות של אלכוהול. הוא מתחיל לעזור ל"סר" באיפור ומלמד אותו את מילות הפתיחה של ההצגה ששכח שכל זמן קצר נכנסת מאדג' ומתרה בהם שהזמן אוזל עד להצגה.

"סר" מצליח בקושי לעבור את ההצגה בעיקר בעזרתו של נורמן הלוחש לו מדי פעם. בהפסקה נכנסת לחדרו שחקנית צעירה בשם אירן (קתרין הריסון) שהוא חושק בה ומתקרב אליה אך נופל על הרצפה בחוסר אונים.

לאחר ההצגה מגיע "סר" לחדרו נשכב על המיטה ומבקש מנורמן להביא את מחברת הזיכרונות שהחל לכתוב. נורמן קורא ש"סר" מודה בפתיחה לעובדי הבמה, לשחקנים ולשקספיר ורק אותו אינו מזכיר. הוא מוחה בפני "סר" אבל רואה שהוא מת ואז מתפרץ בחמת זעם על זה שהקדיש לו את כל חייו ולא קבל ממנו שום הכרת טובה וכי כעת הוא אינו יודע היכן להמשיך. הוא מתוודה כי בכל זאת אהב אותו. הסרט נגמר כשנורמן שוכב על גופתו המכוסה של "סר" ומסרב להיפרד מחייו ומאהבתו.

==קישורים חיצוניים==

* [https://www.youtube.com/watch?v=tZ7kZGSva4I קדימון לסרט המלביש (1983)], באתר יוטיוב

==הערות שוליים==

קטגוריה:סרטי 1983
קטגוריה:סרטי דרמה בריטיים
קטגוריה:סרטים באנגלית
קטגוריה:סרטים בריטיים
קטגוריה:סרטים מבוססי מחזות
ROT13

hello הופך ל-URYYB (או להפך, URYYB הופך ל-hello).
ROT13 (ראשי תיבות: "rotate by 13 places") הוא צופן החלפה ומקרה מיוחד של צופן קיסר, אשר פותח ברומא העתיקה.

בלטינית, יש 26 אותיות (2×13), ולכן צופן זה הוא הפונקציה ההופכית לעצמה; כלומר, אם נעשה למילה את אותו הצופן פעמיים, המילה תחזור כפי שהיא הייתה. אותה פעולה יכולה גם לשמש עבור קידוד ופענוח, כשהאלגוריתם כמעט ולא מספק אבטחה בהצפנה, מצוטט לעיתים קרובות כדוגמה לסוג של הצפנה חלשה.

בדרך כלל, צופן החלפה זה משמש בפורומים באינטרנט כאמצעי להסתרת ספוילרים, שורות מחץ, פתרונות לפאזלים, וניבולי פה. צופן ההחלפה מתואר כ-"קבוצת דיון ששווה למגזין שמודפסת בו התשובה בצופן זה". מצופן זה ניכרת השראה מגוון משחקי אותיות ומילים באינטרנט, והוא מוזכר לעיתים קרובות בקבוצות דיון.

== ראו גם ==
* קריפטואנליזה

== קישורים חיצוניים ==

<div class="mw-content-ltr">
* [http://www.rot13.com ROT13.com]—Simply decode ROT13 text by copy/paste
* [http://addons.mozilla.org/eN-US/firefox/addon/leet-key/ Leet Key - Firefox Addon] —Leet Key is a Firefox add-on that encodes and decodes ROT13 text (among other text transformations)
* [http://the-magi.us/stuff/rot13.html Bookmark to encode/decode ROT13 text]—Use this bookmark to encode/decode selected text on a web page using ROT13
</div>

== הערות שוליים ==

קטגוריה:קריפטוגרפיה
טורקיוויזיון

תחרות השירים של טורקיוויזיון (בטורקית: Türkvizyon Şarkı Yarışması; ובקיצור: TSC), הידועה גם בתור תחרות השירים של טורקיוויזיון, היא תחרות זמר שנתית שנוצרה על ידי ערוץ המוזיקה הטורקי TMB TV, בהשראת הפורמט של תחרות האירוויזיון. המהדורה הראשונה התקיימה ב-Eskişehir, טורקיה בדצמבר 2013. מדינות ואזורים שהיו דוברי טורקית ובעלי אתניות טורקית זכאים להשתתף בתחרות השירים. התחרות נערכה לאחרונה ב-20 בדצמבר 2020 כאירוע מקוון שנערך מאיסטנבול, טורקיה.

== פורמט ==

הטורקיוויזיון מתמקדת בעיקר בהשתתפות מדינות ואזורים דוברי טורקית. המדינות והאזורים לוקחים חלק בגמר הסופי. נציג מכל מדינה מעניק בין 1 ל-10 נקודות עבור כל נציג, למעט שלו. כ-15 מדינות זכאיות להגיע לגמר הגדול שבו חבר השופטים קובע את הזוכה. שלא כמו בתחרות האירוויזיון שבה המדינה הזוכה תארח את האירוע של השנה הבאה, אירוח תחרות הטורקיוויזיון מתקיים במדינה או באזור שבהם קיימת תרבות טורקית.

== השתתפות ==

משתתפים ממדינות או אזורים דוברי טורקית וטורקית היו זכאים להתחרות בתחרויות השירים השנתיות של Turkvision, כגון קרים, קרצ'אי-צ'רקסיה וטורקיה.24 מדינות ואזורים השתתפו במהדורה הראשונה של Turkvision. היו כמה ניסיונות לא מוצלחים להשתתף בתחרות השירים של טורקוויזיון. צ'ובאשיה, רוסיה, טורקמניסטן ושינג'יאנג היו אחד מעשרים וארבעה האזורים המקוריים שהשתתפו עם כוונות ראשוניות להתחרות בתחרות 2013, אך מאוחר יותר פרשו מסיבות לא ידועות.מחוז אומסק ברוסיה שידר את התחרות של 2014, אך הם מעולם לא הצהירו שום הצהרה לגבי השתתפות. משלחת של נושא פדרלי רוסי אחר, קלמיקיה, השתתפה בתחרות 2015, אך לא השתתפה ולא הצהירה כלשהן לגבי ההשתתפות.

==קישורים חיצוניים==

* 

==הערות שוליים==

קטגוריה:תחרויות זמר
קטגוריה:מוזיקה טורקית
רנו ריינאסטלה

רנו ריינאסטלה (בצרפתית: Renault Reinastella) הייתה מכונית סלון מפוארת מתוצרת חברת רנו הצרפתית, אשר יוצרה ושווקה בין השנים 1929–1934. אורכה היה 5.7 מטר, רוחבה כ-2 מטר ומשקלה 2.5 טון. לשם השוואה, רכב משפחתי שכיח בימינו משקלו כ-1 טון. סך הכול יוצרו 304 יחידות בתצורות סלון, לנדולט וקבריולה.

==דגמים==
* Type RM (1928–1930) (יוצרו 219 יחידות)
* Type RM 1 (1930–1931) (יוצרו 15 יחידות)
* Type RM 2 (1931–1932) (יוצרו 50 יחידות)
* Type RM 3 (1931–1932) (יוצרו 40 יחידות)
* Type RM 4 (1933)
* RM5 Type (יוצרו 60 יחידות)
* ZS1 Type (הדגם יוצר מינואר 1934, יוצרו 20 יחידות)

== גלריה ==
<gallery>
קובץ:Renault Reinastella (Type RM 2 oder Type RM 3) Limousine 1931-1932.JPG | רנו ריינאסטלה
קובץ:Rétromobile 2017 - Renault Reinastella Type RM 2 - 1932 - 003.jpg | רנו סוג "RM 2", שנת 1932
קובץ:Rétromobile 2017 - Renault Reinastella Type RM 2 - 1932 - 002.jpg | רנו סוג "RM 2", שנת 1932
</gallery>

==קישורים חיצוניים==

קטגוריה:מכוניות סלון
קטגוריה:מכוניות קבריולה
ריינאסטלה
קטגוריה:דגמי מכוניות שהושקו ב-1929
קטגוריה:מכוניות צרפתיות
יוסי דסקל

יוסי דסקל (נולד ב-26 בנובמבר 1953) הוא נשיא לשכת המסחר ישראל קנדה ואלוף-משנה במילואים, לשעבר מנכ״ל בומברדייה ישראל וסגן ראש חטיבת המחקר באמ"ן.

== ביוגרפיה ==
נולד בבוקובינה לננדור ולרחל, ניצולי השואה. בשנת 1957, בגיל 4, עלה לישראל מרומניה עם משפחתו. בוגר הפנימייה הצבאית לפיקוד שליד בית הספר הריאלי בחיפה, בעל תואר ראשון ללימודי המזרח התיכון וההיסטוריה של עם ישראל ובעל תואר שני במדעי המדינה וביטחון מאוניברסיטת חיפה.

פעיל בעמותות חברתיות, היה בין מקימי עמותת "בהשקט ובבטחה" (עמותת בוגרי הפנימיות הצבאיות) ושימש בה כיו"ר למשך עשור. מפרסם מאמרים בתחום ביטחון, מודיעין ותחבורה.

=== שירותו הצבאי ===

בגיל 14 הופנה על ידי מוריו ומנהליו אל הפנימייה הצבאית ליד בית הספר הריאלי בחיפה. סמוך לגיוסו לצה"ל בשנת 1971, נהרג אחיו הגדול בעת שירותו הצבאי. לאור זאת מסלול גיוסו השתנה ממסלול טייס לחיל מודיעין.

כיהן כראש ענף לבנון בפיקוד צפון במלחמת שלום הגליל והיה ממניחי היסודות למחקר הטרור באמ"ן, עד הגיעו לתפקיד ראש זירת טרור באמ"ן בשנת 1987. בשנת 1990 מונה לסגן ראש חטיבת המחקר באמ"ן.

משנת 1993 עד שנת 1996 כיהן כנספח צה"ל וראש משלחת משרד הביטחון בשווייץ, באוסטריה, בסלובקיה ובסלובניה. בין 1996 ל-1999 כיהן כקמ"ן פיקוד מרכז. בשנת 2000 פרש מצה"ל בדרגת אלוף-משנה, ממשיך לשרת במילואים כמפקד יחידה.

=== לאחר הפרישה מצה"ל ===

מתוך אידאולוגיה ואמונה כי התחבורה הציבורית בישראל זקוקה לשיפור משמעותי, העמיק את הידע בעולם הרכבתי, תחום שהיה בחיתוליו בישראל.

בשנת 2003 מונה מטעם בומברדייה העולמית לשמש כמנכ"ל בומברדייה ישראל. תחת ניהולו, הפכה בומברדייה ישראל לספקית ציוד מרכזית לרכבת ישראל וכן מקפידה לחלוק עם משרדי ממשלה וחברות ממשלתיות את הידע והניסיון הרב שהצטבר בבומברדייה העולמית.

בשנת 2019 פרש דסקל וערן כהן החליף אותו בתפקיד.

כיום מעסיקה בומברדייה ישראל 100 עובדים ישראלים בתחומי הרכבת קרונות, הסבת קרונות לתפעול מדיזל לחשמל ומשלבת בעבודותיה בישראל ומחוצה לה תעשיות ישראליות רבות. החברה ממשיכה להתמודד במכרזי מיזמים תחבורתיים בישראל. דסקל הוא מרצה מבוקש בתחומי תחבורה וניהול תחבורה בכנסים באוניברסיטאות ובמכללות ברחבי הארץ והוא נחשב לאחד המומחים לתחבורה מסילתית ולתחבורה ציבורית בישראל.

== חיים אישיים ==

נשוי למשוררת ריקי דסקל, אב לארבעה, מתגורר ברמת השרון.

== לקריאה נוספת ==
* דסקל יוסי, "התהוות ארגוני הטרור הפלסטיניים", היבטים על טרור ומאבק בטרור, משרד הביטחון – ההוצאה לאור, אוניברסיטה משודרת, 2004.

== קישורים חיצוניים ==
* 
* 
* 
* 
* 
* 
* 
* 
* [http://player.gl.bynetcdn.com/Players/ByPlayer/EmbedPlayer/GLZ?ClipID=Retsua110117&Type=aod&Width=300&Height=200 ראיון בתוכנית רצועת הביטחון], גלי צה"ל, 11 בינואר 2017
* 
* [https://www.youtube.com/watch?v=xeh073h8Oc4 The Mobility Revolution] - הרצאה מתוך כנס הרצליה 2016, סרטון, אתר YouTube.

== הערות שוליים ==

קטגוריה:ישראלים ילידי רומניה
קטגוריה:מנכ"לים ישראלים
קטגוריה:בוגרי הפנימייה הצבאית לפיקוד חיפה
קטגוריה:נספחים צבאיים ישראלים במדינות אירופה
קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:רמת השרון: אנשי צבא
קטגוריה:ישראלים שנולדו ב-1953
עונת 1931/1932 בפוטבול ליג

עונת 1931/1932 הייתה העונה ה-40 של הפוטבול ליג שהיא הייתה הליגה האנגלית הבכירה בכדורגל. העונה החלה ב-29 באוגוסט 1931 והסתיימה ב-7 במאי 1932. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.

הליגה הבכירה כללה 22 קבוצות. אברטון ווסט ברומיץ' אלביון היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

אברטון זכתה באליפות בפעם הרביעית בתולדות המועדון. זו הייתה העונה הראשונה של אברטון לאחר חזרה לליגה הבכירה. 

בסוף העונה לליגת משנה ירדו גרימסבי טאון ווסטהאם יונייטד. במקומן לליגה הבכירה עלו וולברהמפטון וונדררס ולידס יונייטד.

==כדורגלנים מצטיינים==
דיקסי דין מאברטון כבש 44 שערים וזכה בתואר מלך השערים. 

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1||אברטון||42||26||4||12||116||64'||1.813||52||56||זכייה בליגה
|-
|2||ארסנל||42||22||10||10||90||48||1.875||42||54
|-
|3||ונסדיי||42||22||6||14||96||82||1.171||14||50
|-
|4||האדרספילד טאון||42||19||10||13||80||63||1.270||17||48
|-
|5||אסטון וילה||42||19||8||15||104||72||1.444||32||46
|-
|6||וסט ברומיץ' אלביון||42||20||6||16||77||55||1.400||22||46
|-
|7||שפילד יונייטד||42||20||6||16||80||75||1.067||5||46
|-
|8||פורטסמות'||42||19||7||16||62||62||1.000||0||45
|-
|9||ברמינגהאם סיטי||42||18||8||16||78||67||1.164||11||44
|-
|10||ליברפול||42||19||6||17||81||93||0.871||12-||44
|- bgcolor=#99BADD 
|11||ניוקאסל יונייטד||42||18||6||18||80||87||0.920||7-||42||זכייה בגביע האנגלי
|-
|12||צ'לסי||42||16||8||18||69||73||0.945||4-||40
|-
|13||סנדרלנד||42||15||10||17||67||73||0.918||6-||40
|-
|14||מנצ'סטר סיטי||42||13||12||17||83||73||1.137||10||38
|-
|15||דרבי קאונטי||42||14||10||18||71||75||0.947||4-||38
|-
|16||בלקברן רוברס||42||16||6||20||89||95||0.937||6-||38
|-
|17||בולטון וונדררס||42||17||4||21||72||80||0.900||8-||38
|-
|18||מידלסבורו||42||15||8||19||64||89||0.719||25-||38
|-
|19||לסטר סיטי||42||15||7||20||74||94||0.787||20-||37
|-
|20||בלקפול||42||12||9||21||65||102||0.637||37-||33
|- bgcolor=#F08080 
|21||גרימסבי טאון||42||13||6||23||67||98||0.684||31-||32||ירדה ליגה
|- bgcolor=#F08080 
|22||וסטהאם יונייטד||42||12||7||23||62||107||0.579||45-||31||ירדה ליגה
|}
==קישורים חיצוניים==
* [http://www.rsssf.com/engpaul/FLA/1931-32.html נתונים מפורטים מאתר rsssf]

קטגוריה:תחרויות כדורגל ב-1931
קטגוריה:תחרויות כדורגל ב-1932
קטגוריה:עונות בפוטבול ליג
רנו נרוואסטלה

רנו נרוואסטלה (בצרפתית: Renault Nervastella) היא מכונית סלון מתוצרת יצרנית הרכב הצרפתית רנו אשר יוצרה בין השנים 1929–1937.

בנוסף לדגם הסלון, הדגם יוצר בתצורות: לימוזינה וקופה. וקבריולה

דגם הלימוזינה אף הועמד לרשות נשיא צרפת.

סך הכול יוצרו מהדגם 3,544 יחידות.

== דגמים ==
*Type TG (1929–1930)
*Type TG 1 (1930–1931)
*Type TG 2 (1931–1932)
*Type TG 3 (1932–1933)
*Type TG 4 (1933–1934)
*Type ZD 2 (1933–1934)
*Type ZD 4 (1934–1935)
*Type ACS 1 (1935)
*Type ACS 2 (1935–1936)
*Type ABM 4 (1935)
*Type ABM 6 (1936)

== גלריה ==
<gallery mode="packed">
קובץ:Renault Nervastella (Type TG 3).jpg| רנו נרוואסטלה דגם TG 3
קובץ:Renault Nervastella (Type TG 1) Roadster 1931 schräg 1.JPG|רנו נרוואסטלה דגם TG 1, קבריולה, שנת 1931
קובץ:Renault Nervastella (Type TG 2) - Rallye du Pays de Fougères 02.jpg| רנו נרוואסטלה דגם TG 2
קובץ:Renault Nervastella (Type TG 2) - Rallye du Pays de Fougères 03.jpg| מנוע רנו נרוואסטלה דגם TG 2
קובץ:Renault Nervastella (Type TG 1) Roadster 1931 schräg 2.JPG| רנו נרוואסטלה דגם TG 1, קבריולה, שנת 1931
קובץ:Renault Nervastella (Type TG 2) - Coupe Florio 2015.jpg| רנו נרוואסטלה דגם TG 2
</gallery>

==קישורים חיצוניים==

* [https://www.youtube.com/watch?v=le0EPTKEsPs רנו Nervastella קבריולה ] (0:41), יו-טיוב
==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:לימוזינה
נרוואסטלה
קטגוריה:דגמי מכוניות שהושקו ב-1929
קטגוריה:מכוניות צרפתיות
אדלווייס (בירה)

אדלווייס הוא שם מותג של בירת חיטה אוסטרית בסגנון גרמני לא מסוננת, המורכבת ממים מהרי האלפים, קו שמרי אייל ייחודי, לתת חיטה, לתת שעורה וכשות. 

תחת המותג אדלווייס משווקות 3 סוגי בירות חיטה בהירות (Hefetrüb המעוננת צהובה-מוזהבת, Hofbräu הפירותית מעוננת ענברית, ו-Gamsbock בעלת אחוז אלכוהול גבוה) ובירת חיטה כהה אחת (Dark). כמו כן משווקת בירה נטולת אלכוהול (Alkoholfrei) וכן בירת Festweizen העונתית.

==היסטוריה==
בירת אדלווייס
מבשלת קלטנהאוזן הוקמה ב-1475 בכפר קטן למרגלות הרי האלפים על ידי ראש עיריית זלצבורג דאז - יוהאן אלזנהיימר. לאחר מותו הפכה המבשלה לרכושו של נסיך הארכיבישופים של זלצבורג למשך תקופה של כ-300 שנה. לאחר מספר פעמים של חילופי בעלות, בשנת 1921 הפכה המבשלה להיות אחת ממבשלות היסוד של קונצרן בראו יוניון ששייך כיום להיינקן העולמית. 

קלטנהאוזן זו המבשלה הוותיקה באזור זלצבורג, ונחשבת למבשלת החיטה הוותיקה באוסטריה. למבשלה מסורת של למעלה מ-350 שנים של בישול בירות חיטה, אך המותג אדלווייס הושק רק ב-1986, ומאז הפך למוביל בשוק בירות החיטה באוסטריה וגם מצליח במדינות נוספות באירופה.

==מקור השם==
הבירה קרויה על שם פרח האדלווייס הגדל בהרי האלפים ומשמעותו "לבן-אצילי". בסמל הבירה חרוטים ברקע הרי האלפים.

==קישורים חיצוניים==

==הערות שוליים==

קטגוריה:מותגי בירה
מצרפי המקרים

מצרפי המקרים הוא רומן עם יסודות של מדע בדיוני ופנטזיה פרי עטו של יואב בלום. הספר שייך לז'אנר של פנטזיה אורבנית המותח ביקורת על החברה המודרנית. הספר יצא לאור בשנת 2011 בהוצאת כתר וזכה להצלחה רבה בישראל ובעולם. מצרפי המקרים זכה בפרס ספר הזהב על מכירת 20 אלף עותקים.
באוקטובר 2018 זכה הספר בפרס רטרו גפן, שחולק לכבוד 20 שנה לפרס גפן, בקטגוריית ספר המקור העברי.

== תקציר העלילה ==
בתחילת הספר הקורא מתוודע לקבוצת אנשים הנקראים "מצרפי מקרים" שתפקידם לגרום לשרשרת אירועים אשר תוביל לאירוע הרצוי שהוטל עליהם "ליצור", אך הם אינם יכולים פשוט לפנות אל אותם אנשים ולצוות עליהם לעשות את המוטל עליהם. כל מצרף מקרים עובר הכשרה ארוכה ומעמיקה הכוללת שישה עשר חודשים עמוסים וקשים של למידה תיאורית ומעשית. הספר מתרכז בשלושה מצרפי מקרים בעלי משימות שונות, גיא (העוסק בעיקר בצירופי שידוך), אמילי (המתמקדת בעיקר בגילויים והמצאות) ואריק (שעוסק בכל הצירופים).

שלושת הגיבורים, גיא, אמילי ואריק, הם מתלמדים שהיו ביחד בקורס מצרפי מקרים ושומרים על קשר הדוק גם לאחר סיום הקורס. במהלך העלילה משולבים קטעים מחומרי הלימוד של קורס מצרפי המקרים החושפים את הקוראים למה שמצרפי מקרים לומדים במהלך הקורס.

כל מצרף מקרים מקבל את משימותיו על ידי מעטפה חומה שמושחלת מתחת לדלתו, ובה כל המידע הדרוש לו. יום אחד, גיא מקבל מעטפה משונה, ובה כתובים רק מקום, שעה, והמשפט הסתום "אכפת לך אולי אם אני אבעט לך בראש?".

== עיבודים ותרגומים ==
"מצרפי המקרים" תורגם למספר רב של שפות, ביניהן אנגלית, פורטוגזית, ספרדית, צרפתית, איטלקית, גרמנית, פולנית, צ'כית ובולגרית.

הספר קיבל ביקורות חיוביות באתר Goodreads.

הזכויות לספר נקנו בידי אולפני אפיק האמריקאים.
במהלך 2018 פורסם כי הספר יועבד לסרט על ידי התסריטאי ריצ'רד פרידנברג .

== ראו גם ==

* המדריך לימים הקרובים - ספר נוסף מאת יואב בלום
* הקבוע היחידי - ספרו השלישי של יואב בלום
* מה שאחרים חושבים בי - ספרו הרביעי של יואב בלום
* כהרף עין - ספרו החמישי של יואב בלום

== קישורים חיצוניים ==

*
*
*
* דניאלה גורביץ', 26 בדצמבר 2012
* יואב בלום, 2 בינואר 2013

== הערות שוליים ==

קטגוריה:ספרי מדע בדיוני
קטגוריה:ספרי 2011
קטגוריה:רומנים (סוגה ספרותית)
קטגוריה:יצירות זוכות פרס גפן
יהושע ליין

הרב יהושע ליין (ה'תרמ"א, 1881 - ה'תש"ב, 1942) היה מרבני חב"ד לפני השואה. מייסד ישיבת תומכי תמימים ליובאוויטש בעיירה דוקשיצה, בה שימש כמשפיע ומשגיח, הממונה על גביית "דמי המעמד" לרבי שלום דובער שניאורסון. רבן של אסטרבייץ, ביישינקוביץ ורודניה. נאסר ברוסיה בגין פעילות רבנית. היה רבה האחרון של רודניה לפני השואה ונרצח במהלכה עם בני עירו.

== ביוגרפיה ==
נולד ב-1881 בנוול לחיים דוד וצביה. אבי אביו היה משה לייב ליין בנו של הרב פרץ חן, מבני משפחת חן ששינו את שמם ל"ליין". בהגיעו לגיל בר מצווה נשלח להתחנך אצל דוד אביו הרד"ץ חן. למד בישיבת תומכי תמימים בלובביץ' ונשא את מאשה. לאחר נישואיו התגורר בנוול, הוא נשלח לקבל סמיכה לרבנות מהרוגצ'ובי.

רבו, הרש"ב, אמר עליו "יהושע איז מיינער" (מיידיש: יהושע הוא שלי).

בהיותו בן 21 הקים בהוראת רבו הרש"ב את ישיבת תומכי תמימים בדוקשיצה ושימש בה כמשפיע ומשגיח ראשי. לאחר כמה שנים נבחר לרבה של אווסטרוונה, ובה'תרע"א (1911) נבחר לכהן כרב העיירה ביישינקוביץ, בה כיהן אבי סבו, הרב פרץ, כרב. דבר בחירתו לרב העיירה התפרסם בעיתוני האחוהמודיע. לאחר שאשתו הראשונה נפטרה, נישא בשנת ה'תר"פ (1920) לרישא למשפחת יפה.

בה'תרפ"ב (1922) פרצה שרפה במקום, והוא נדד לנוול, שם שימש כגבאי של רבו. באותה תקופה הוצע לו לכהן כרב העיר פולוצק. הדבר נידון גם באיגרת מרבי יוסף יצחק שניאורסון, אך לא יצא אל הפועל.

לאחר מספר שנים עבר לרודניה, שם שימש כרב ושוחט. בה'תרצ"ח (1938) נאסר ושוחרר.

בה'תש"ב (1942) נרצחו הוא, אשתו ושניים מילדיו, עם יהודי רודניה, על ידי הנאצים ונקבר בקבר אחים. ארבעה ילדים נוספים נרצחו בשואה. בין תלמידיו נמנו הרבנים חיים שאול ברוק, רפאל נחמן הכהן ועוד.

לאחר 25 שנה הועברה גופתו לבית הקברות היהודי שהוקם במקום.

== עץ משפחה ==

== לקריאה נוספת ==
* אבני חן, פרק י"ז. אליעזר ליין ושניאור זלמן ברגר, הוצאת ספרים קה"ת, ה'תשע"ה.

== קישורים חיצוניים ==
* [https://web.archive.org/web/20171019003554/http://beismoshiachmagazine.org/katavot/2015/1/1/169951156137.html יהושע הוא שלי], קורות חייו של הרב יהושע ליין

== הערות שוליים ==

קטגוריה:משפחת חן
קטגוריה:רבני חב"ד במאה ה-20
קטגוריה:רבנים רוסים
קטגוריה:אסירי ציון בברית המועצות
קטגוריה:רבני ערים באירופה
קטגוריה:רבנים שנספו בשואה
קטגוריה:בוגרי ישיבת תומכי תמימים בלובביץ'
קטגוריה:אישים הקבורים בקבר אחים
קטגוריה:ילידי 1881

קטגוריה:נפטרים ב-1942
ג'סיקה אלמנס

ג'סיקה אלמנס (בשוודית: Jessica Almenäs; נולדה ב-16 בנובמבר 1975) היא מנחת טלוויזיה שוודית.

==ביוגרפיה==
אלמנס נולדה בלולאו, ב-1998 היא סיימה כסגנית ראשונה בתחרות מיס שוודיה והייתה נציגת מדינתה בתחרות מיס עולם.

ב-2008 החלה להנחות את התוכנית "Let's Dance" שהיא הגרסה השוודית לתוכנית "רוקדים עם כוכבים" ובאותה שנה הנחתה את טקס פרסי הטלוויזיה Kristallen.

מ-2011 החלה להנחות את הגרסה המקומית לתוכנית לרדת בגדול.

ב-2009 נולד בנה.

==קישורים חיצוניים==

קטגוריה:משתתפות בתחרות מיס עולם 1998
קטגוריה:משתתפות בתחרות מיס שוודיה
קטגוריה:מנחות טלוויזיה שוודיות
קטגוריה:נשים שוודיות
קטגוריה:שוודיות שנולדו ב-1975
קטגוריה:שוודים שנולדו ב-1975
סטיב שלכטר

סטיב שלכטר (באנגלית: Steve Schlachter; נולד ב-30 ביוני 1954) הוא כדורסלן עבר ישראלי ששיחק בעמדת הסנטר.

==ביוגרפיה==
נולד בארצות הברית בעיר ניו יורק להורים יהודים ויליאם וסיביל. בשנים 1972–1976 שיחק בקבוצת הכדורסל של אוניברסיטת דלאוור. עלה לישראל והצטרף לקבוצת הפועל רמת גן בה שיחק 10 עונות, במהלכן הייתה הקבוצה 5 פעמים סגנית האלופה ו-5 פעמים הגיעה לגמר גביע המדינה, אך לא זכתה. לאחר מכן שיחק עונה אחת במכבי חיפה ועונה אחת במכבי נתניה. בשנת 1988 הצטרף לקבוצת מכבי חדרה ששיחקה בליגה השנייה ובעונת 1990/1991 עלה איתה לליגה הראשונה. בעונת 1994/1995 שיחק בקבוצת הפועל עפולה ועונה לאחר מכן הצטרף לקבוצת בני הרצליה איתה זכה בגביע המדינה. בעונת 1995/1996 שיחק בהפועל בית אליעזר מן הליגה השלישית ופרש בתום העונה ממשחק. קלע במסגרת הליגה הלאומית 4,712 נקודות.

שלכטר שיחק בנבחרת ישראל בין השנים 1980–1986, ובמסגרתה השתתף 3 פעמים באליפות אירופה בכדורסל: בצ'כוסלובקיה (1981), בצרפת (1983) ובמערב גרמניה (1985). שיחק 67 משחקים במסגרת הנבחרת.

=== לאחר פרישתו ממשחק ===
בעשור השני של המאה ה-21, שלכטר משמש כפיזיותרפיסט, ובשנים 1995–2001 שימש בתפקיד זה בנבחרת ישראל בכדורסל. מתגורר במושב חניאל. בנו ג'רמי שיחק אף הוא במכבי חדרה ובליגות המשנה.

==קישורים חיצוניים==

==הערות שוליים==

קטגוריה:כדורסלני נבחרת ישראל
קטגוריה:כדורסלני הפועל רמת גן
קטגוריה:כדורסלני מכבי חיפה
קטגוריה:כדורסלני מכבי חדרה
קטגוריה:כדורסלני בני הרצליה
קטגוריה:פיזיותרפיסטים ישראלים
קטגוריה:סגל מכבי שירותי בריאות
קטגוריה:ישראלים ילידי ארצות הברית
קטגוריה:חניאל (מושב): אישים
קטגוריה:ישראלים שנולדו ב-1954
אנקה אנגלקה

אנקה אנגלקה (בגרמנית: Anke Engelke; נולדה ב-21 בדצמבר 1965) היא שחקנית, מדבבת, קומיקאית ומנחת טלוויזיה גרמנייה.

==ראשית חייה==
אנגלקה נולדה במונטריאול שבקנדה להורים גרמניים ובשנת 1971, בהיותה בת 5, חזרה עם הוריה לארצם. בגיל צעיר היא הפגינה כישרון מוזיקלי והיא התגלתה ב-1978 בעת הופעה במקהלת בית ספר.

==הנחיה==
מ-1979 עד 1976 היא הנחתה תוכנית טלוויזיה לילדים ברדיו הגרמני.

ב-2009, 2010 ו-2011 היא הנחתה את טקס פרס האקדמיה האירופית לקולנוע.

ב-2011 הנחתה את האירוויזיון שנערך בדיסלדורף.

ב-2012 הגישה את הניקוד הגרמני באירוויזיון.

ב-2013 הנחתה תחרות קדם האירוויזיון הגרמנית.

==משחק==
ב-2001 שיחקה בסרט "הנעל של מניטו" (Der Schuh des Manitu) המהווה פרודיה לסרטי מערבונים.

ב-2015 שיחקה ב-"Ghosthunters on Icy Trails", סרט קומדייה המהווה הפקה משותפת גרמנית-אירית לצד כריסטיאן טראמיץ.

בשנת 2019 שיחקה בסרט "Rate Your Date" בדמותה של אנג'י.

==דיבוב==

ב-1999 דיבבה את ג'יין בטרזן.

ב-2001 דובבה בסרט "דב הקוטב הקטן" המבוסס על ספר ילדים הולנדי בשם זה.

ב-2003 דיבבה את דורי בדיבוב הגרמני של מוצאים את נמו.

ב-2006 החלה לדבב את דמותה של מארג' סימפסון בסדרת הקאלט "משפחת סימפסון".

==חיים אישיים==
מ-1994 ועד 2000 הייתה נשואה לקלידן אנדראס גרים ולהם בת משותפת, מנישואיה השניים למוזיקאי קלאוס פישר יש לה שני בנים.

==קישורים חיצוניים==

* 

קטגוריה:מנחי האירוויזיון בגרמניה
קטגוריה:שחקניות קולנוע וטלוויזיה גרמניות
קטגוריה:מדבבות גרמניות
קטגוריה:מנחות טלוויזיה גרמניות
קטגוריה:קומיקאים גרמנים
קטגוריה:קומיקאיות
קטגוריה:בוגרי אוניברסיטת קלן
קטגוריה:גרמניות שנולדו ב-1965
קטגוריה:גרמנים שנולדו ב-1965
רנו טייפ A

רנו Type A נהוג על ידי מייסד חברת [[רנו לואי רנו]]
רנו טייפ A (בצרפתית: Renault Type A) הוא כלי הרכב הממונע הראשון שפותח על ידי לואי רנו ואחיו בשנת 1898 ויוצר עד שנת 1903. הדגם יועד ל-2 נוסעים ויוצרו ממנו 71 יחידות.

== תמונות ==
<gallery>
קובץ:Beaulieu National Motor Museum 18-09-2012 (8516891322).jpg| רנו Type A
קובץ:1899 Renault Type A.jpg| רנו Type A שנת 1899
קובץ:PSM V57 D610 General view of renault voiturette.png| שרטוט של דגם רנו Type A
קובץ:Renault at Paris pic4.JPG| רנו Type A
קובץ:Renault Type A Phaeton 1899.JPG| רנו Type A, שנת 1899
</gallery>

==קישורים חיצוניים==

קטגוריה:מכוניות מיקרו
קטגוריה:מכוניות קבריולה
A
קטגוריה:דגמי מכוניות שהושקו ב-1898
קטגוריה:מכוניות צרפתיות
רנו Type B

רנו Type B (בצרפתית: Renault Type B) הוא כלי רכב ממונע, השני שפיתחו לואי רנו ואחיו בשנת 1900. היה זה כלי הרכב הסגור הראשון בהיסטוריה. הרנו Type B פותח על ידי חברת רנו הצרפתית. הדגם יוצר במשך שנת 1900 בלבד ויועד לשני נוסעים.

==קישורים חיצוניים==

קטגוריה:מכוניות מיקרו
קטגוריה:מכוניות קופה
B
קטגוריה:דגמי מכוניות שהושקו ב-1900
קטגוריה:מכוניות צרפתיות
טימופאניס

טימוליאון רוצח את טימופאניס
טימופאניס (ביוונית: Τιμοϕάνης; ? - 366 או שנת 365 לפנה"ס) היה מצביא יווני בן העיר קורינתוס. אחיו של המצביא הנודע טימוליאון. טימופאניס נרצח בידי אחיו לאחר שניסה להפוך את עצמו לטיראן בקורינתוס.

==ביוגרפיה==
טימופאניס נולד בעיר קורינתוס במהלך המחצית השנייה של המאה ה-5 לפנה"ס. הוריו נקראו טימודימוס ודימאריסטי, ושניהם היו בעלי מעמד בעיר. אחיו הצעיר היה טימוליאון. פלוטרכוס מתאר את אופיו כך: "עיקש היה ונגוע באהבה חולנית לשלטון יחיד בעטיים של חברים נקלים וחיילים שכירים שהיו תמיד במחיצתו, אלא שיצא לו שם של איש נמרץ בפעולות מלחמה ומחבב סכנות ובשל כך משך אחריו את בני עירו". דיודורוס כותב שהוא היה "איש בעל עושר וחוצפה מופלגים". 

טימופאניס קיבל תפקידים שונים בצבאה של קורינתוס, ובמהלך אחת המלחמות נגד קליאונאי פיקד על חיל הפרשים של העיר. במהלך אותה מלחמה, הציל אותו אחיו טימוליאון ממוות בקרב. בשנת 366 או שנת 365 לפנה"ס, מועצת העיר קורינתוס החליטה לשכור חיל של 400 שכירי חרב כדי להרתיע אויבים. טימופאניס מונה למפקד החיל, אולם הוא שכנע את השכירים למרוד במעסיקיהם ולציית רק לו. לאחר שרצח אזרחים רבים, הוא הכריז על עצמו כשליט יחיד (טיראן) של העיר. טימוליאון התקשה להשלים עם הדבר וארגן קשר נגד אחיו. המקורות חלוקים באשר לקשר עצמו. פלוטרכוס מספר שטימוליאון הגיע עם שני אזרחים נוספים (אחד מהם גיסו של טימופאניס) לביתו של טימופאניס בלילה, והשלושה הפצירו בו להפסיק את רודנותו. טימופאניס לעג להם, ובעוד טימוליאון מתרחק ופורץ בבכי, השניים האחרים רצחו את טימופאניס. גרסה דומה מוסר קורנליוס נפוס, הטוען שטימוליאון אפילו לא הסתכל על דמו של אחיו. דיודורוס לעומת זאת, מספר שטימופאניס צעד בשוק של קורינתוס, כאשר מספר רב של אזרחים התנפלו עליו ועל פמלייתו. על פי דיודורוס, טימוליאון רצח את אחיו במו ידיו לעיני כל. 

ביוון העתיקה רצח קרוב משפחה, ואפילו הוא צודק, נחשב לפשע חמור מאוד. בשל כך, הדעות על מעשהו של טימוליאון היו חלוקות. היו ששיבחו אותו על ההקרבה שגילה, בעוד אחרים גינו אותו על כך. אמם של טימוליאון וטימופאניס ניתקה את קשריה עם טימוליאון וסירבה להביט בו. הדבר כה ציער את טימוליאון עד שהוא שקל להתאבד. הוא פרש מכל תפקיד ציבורי למשך עשרים שנה.

==הערות שוליים==

קטגוריה:יוונים בתקופה ההלנית
קטגוריה:טיראנים ביוון העתיקה
קטגוריה:יוון העתיקה: היסטוריה צבאית
קטגוריה:אישים שחיו במאה ה-4 לפנה"ס
ראמדב

{| class="infobox vcard" style="width: 22em; text-align:center; margin-bottom: 50px;"
! |
|- id="36"
| colspan="2" id="37" style="text-align:center" |
לא ממוסגר<div id="41">באבא ראמדב</div>
|- id="43"
! id="44" scope="row" |דת
| class="category" id="46" |
הינדואיזם
|- id="49"
! id="50" scope="row" |מייסד&#x20;של
| id="52" |
פטאנג'אלי יוגפית', קרן בהאראט סוואבהימן
|- id="56"
! 
|אישי
|- id="59"
! id="60" scope="row" |לאום
| class="nickname" id="62" |
<span class="flagicon">23x23 פיקסלים </span>הודי
|- id="65"
! id="66" scope="row" |נולד
| id="68" |
ראם קרישנה יאדב<br>
25 בדצמבר 1965<br>
בסאיד אליפור, מהנדראגר, הריאנה
|- id="72"
! id="73" scope="row" |ההורים
| id="75" |
ראם ניווס יאדב (אבא) <br>
גולבו דווי (אמא)
|- id="77"
! id="78" scope="row" |תארים
| id="80" |
דוקטורט של כבוד ממכון קלינגה לטכנולוגיה תעשייתית, בובנשוואר
|}
באבא רַאמְדֶב (נולד בשם ראמקרישנה יאדב בהריאנה) הוא גורו יוגה הידוע על פעלו בתחומי האיור ודה, עסקים, פוליטיקה וחקלאות. הוא ייסד את קבוצת המוסדות פטאנג'אלי, והראה עניין בקריירה פוליטית.

== ארגונים שייסד ==
=== פטאנג'אלי יוגפית' ===
מבט על פטאנג'אלי יוגפית' בהארידוואר (אוטראקהאנד), הודו
פטאנג'אלי יוגפית' הוא מוסד לקידום ותרגול של יוגה ואיורוודה. למוסד יש שני קמפוסים בהודו, פטאנג'אלי יוגפית' 1 ופטאנג'אלי יוגפית' 2, בהארידוואר. ובמקומות נוספים, כולל בריטניה, ארצות הברית, נפאל, קנדה ומאוריציוס.

=== פטנג'אלי איור ודה ===

=== קרן בהארט סוואבהימן ===

==קישורים חיצוניים==

* 

== הערות שוליים ==

קטגוריה:הינדוטבה
קטגוריה:תנועת העצמאות ההודית
קטגוריה:הינדואים
קטגוריה:הודים שנולדו ב-1965
Power BI

שמאלPower BI הוא שירות תוכנתי המאפשר אנליזת נתונים, המפותח על ידי מיקרוסופט. השירות מספק המחשות חזותיות אינטראקטיביות עם שירות-עצמי של יכולות החזיית מידע, שבו משתמשי קצה יכולים ליצור דוחות ולוחות מחוונים בעצמם שיתעדכנו באופן אוטומטי, בלי להסתמך על צוות טכנולוגיית מידע או מנהל מסד נתונים.

== היסטוריה ==
החשיפה הראשונה שלו על ידי מיקרוסופט הייתה בתצוגה  בחודש ספטמבר 2013, כמוצר "Power BI עבור אופיס 365". הגרסה הראשונה של Power BI התבססה על תוספים (add-ins)  לגליונות אקסל כגון  Power Query, Power Pivot ו-Power View. עם הזמן, מיקרוסופט הוסיפה תכונות נוספות רבות, כמו שאלה ותשובות,  קישוריות נתונים ברמה הארגונית ואפשרויות אבטחה באמצעות Power BI Gateways . Power BI שוחרר לראשונה לציבור הרחב ב-24 ביולי 2015.

החל משנת 2019 ניתן לקלוט בחבילה זו נתונים מ-Microsoft Forms.

== קישורים חיצוניים ==

* 

* השוואה בין מערכות B של [https://www.bina-bi.co.il/power-bi-vs-tableau-which-bi-better/ מיקרוסופט PowerBI ומערכת Tableau]

== הערות שוליים ==

קטגוריה:תוכנה מבית מיקרוסופט
Revo Uninstaller

Revo Uninstaller היא תוכנה עבור מערכת ההפעלה Windows, המשמשת להסרת התקנה של תוכנות במחשב.

התוכנה מנקה את כל הקבצים וערכי הרישום שנוצרו על ידי התוכנה המוסרת.

== תכונות ==
Revo Uninstaller מריצה את תוכנית ההסרה המובנית של התוכנה שנבחרה, ולאחר מכן סורקת ומסירה את הקבצים וערכי הרישום שתוכנית ההתקנה המובנית לא הסירה מהמחשב.

בנוסף, Revo Uninstaller מנקה את:
* הקבצים בתיקייה הזמנית של מערכת ההפעלה
* האפליקציות בתיקיית ההפעלה של Windows (כלומר, תוכנות שמופעלות באופן אוטומטי עם הפעלת המערכת)
* היסטוריית הגלישה וזיכרון המטמון של הדפדפנים אינטרנט אקספלורר, פיירפוקס, אופרה ונטסקייפ
* רשימת הקבצים האחרונים שנפתחו ביישומי מיקרוסופט אופיס
כמו כן, Revo Uninstaller יכולה לבצע מחיקה מלאה של נתונים.

== מהדורות ==
לתוכנה קיימות שלושה גרסאות: <ref></ref>
* גרסה חינמית (FREEWARE) - כוללת אפשרויות בסיסיות של התוכנה
* גרסה בתשלום (PRO) - כוללת אפשרויות מתקדמות
* גרסה פרו ניידת לדיסק און קי (PRO PORTABLE) - מאפשרת תיקון מחשבים מדיסק און קי נייד ללא התקנה

== קישורים חיצוניים ==

== הערות שוליים ==

קטגוריה:תוכנה חינמית
זרת (יחידת מידה)

זרת היא מידת אורך מקראית, ומוזכרת בתורה בפרשת ויקהל, לשער בה את מידות החושן: .

שמה של מידת הזרת בארמית הוא 'זרתא' וכן הוא בתרגום אונקלוס, וכך מכונה מידת הזרת לעיתים בתלמוד.

== שיעור המידה ==
לפי חלק מן הפרשנים, שיעור הזרת הוא כחצי משיעור האמה, ומאחר ואמה שיעורה הוא 6 טפחים, נמצא שיעור הזרת 3 טפחים. פרשנים אחרים כתבו שזרת היא חצי מאמה בת חמישה טפחים, ולכך שיעורה הוא טפחיים ומחצה..

לפי בעלי התוספות, בשם רבי אלעזר הקליר הזרת היא שליש האמה, שהוא 2 טפחים. ויש שכתבו שאף דעת התלמוד ירושלמי כן.

== אופן המדידה ==
באופן מדידת שיעור הזרת ישנן שתי אפשרויות:

* יש שכתבו שהוא המרחק בין האגודל לזרת במתיחת היד והפרדת האצבעות.
* אחרים כתבו שמאחר והאמה היא הארוכה באצבעות, ממילא נקבעה הזרת שהיא הקצרה באצבעות לשער בה חצי ממידת האמה.
* בספר שיטה מקובצת הביא פירוש מחודש שזרת הוא האצבע הסמוכה לאצבע הקטנה (שנקראת היום קמיצה),

== שימוש הלכתי ==
* נדה הטובלת לטהרתה, צריכה לטבול במקווה מים שעומקם יגיע לפחות לגובה זרת מעל טבורה.
* אין מערבין עירובי חצרות בבצלים שלא גדלו זרת, מאחר שהם קשים לאכילה, מחמת הארס שבתוכם.

==קישורים חיצוניים==

== הערות שוליים ==

קטגוריה:יחידות מידה קדומות
קטגוריה:יחידות מידה: אורך
קטגוריה:שיעורי חז"ל
קטגוריה:יחידות מידה המבוססת על גוף אדם
יצחק נשר

הרב יצחק נשר (תרפ"א - תשל"ד), היה דיין בחיפה ואב בית דין בתל אביב ורב קהילת "גבורת ישראל" שבתל אביב. התפרסם במיוחד במאבקו לשמירת השבת בחוצות תל אביב, ובכינוסים הדו-שנתיים "ירחי כלה" שהיה מארגן לבני ישיבות ובעלי בתים.

בן למשפחת רבנים. בנו של הרב אברהם נשר (אדלר) ונכדו של הרב משה גרודזינסקי. אשתו חסידה היא בתו של הרב בן ציון מלמד, רב הקהילה הראשון ב"גבורת ישראל".

בנו הרב בן ציון נשר - ממלא מקומו ברבנות בתל אביב. בנו הרב ינון נשר - רב בפתח תקווה. חתנו הרב יעקב רוזנצויג שימש כרבה של אבן יהודה עד לפטירתו בשנת 2017.

חיבר את הספר חסד יצחק - שאלות ותשובות מבית הדין וחידושי הלכה נוספים.

== קישורים חיצוניים ==
* 
* 

קטגוריה:רבנים ישראלים
יצחק
קטגוריה:מחברי ספרי שו"ת
קטגוריה:אבות בתי דין
קטגוריה:תל אביב-יפו: רבנים